Οικογένεια Μάρσαλ

Η οικογένεια Μάρσαλ, αγγλ: Marshal family, ήταν μία ευγενής οικογένεια αγγλο-νορμανδικής καταγωγής. Το όνομά τους, Μάρσαλ, προέρχεται από τον γαλλικό όρο που σήμαινε «άτομο που φρόντιζε άλογα». Μέχρι το 1066 ο όρος χρησιμοποιούνταν για μία θέση σε βασιλικά και αριστοκρατικά νοικοκυριά.

μικρογραφία|150εσ|Ο θυρεός του κύριου κλάδου των κομήτων του Πέμπροκ.
μικρογραφία|150εσ|Ο θυρεός του πλάγιου κλάδου των βαρόνων Μάρσαλ.

 Ιστορία 
Το πρώτο γνωστό μέλος τής οικογένειας Mάρσαλ είναι ο Γκίλμπερτ Γκίφαρντ, τού οποίου η καταγωγή είναι άγνωστη. Έγινε ενοικιαστής τού αρχοντικού (manor) Γκλάστονμπερυ στο Γουίντερμπουρν Μόκτον στο Γουίλτσιρ, και κατείχε θέση ως <i>μαρεσάλης</i> (marshal, στρατάρχης) τού βασιλιά τής Αγγλίας. Το επώνυμο "Giffard" είναι ένα κοινό νορμανδικό παρωνύμιο, και σημαίνει "παχουλο-μάγουλος". Ενώ είναι απίθανο ο Γκίλμπερτ να είχε συγγένεια με τον Γουόλτερ Γκίφαρντ, μπορεί να είχε συγγένεια με τους Γκίφαρντ τού Μπρίμπσφιλντ. Αξίζει να σημειωθεί ότι, σύμφωνα με την Ιστορία τού Γουλιέλμου Μάρσαλ, υπήρχαν δύο άνδρες με το όνομα Γκίλμπερτ: ο Γκίλμπερτ Γκίφαρντ και ο Γκίλμπερτ Μάρσαλ, και ο πρώτος ήταν γιος (ή γαμπρός) τού δεύτερου. Ο David Crouch λέει ότι η Ιστορία δεν είναι πάντα αξιόπιστη, αλλά ότι αυτή η επιλογή θα μπορούσε να είναι χρονολογικά εφικτή. Οι Thomas Asbridge και N.E. Stacy, καθώς και άλλοι συγγραφείς, αναφέρουν τον Γκίλμπερτ (Γκιφάρντ) ως ένα μόνο άτομο, και ως πατέρα τού Ιωάννη Μάρσαλ. 

Όταν απεβίωσε ο Γκίλμπερτ, ο γιος του, Ιωάννης Μάρσαλ (Α΄), ανέλαβε τη θέση του. Ο Ιωάννης πολέμησε για τη Ματθίλδη τής Νορμανδίας (κόρη τού Ερρίκου Α΄ τής Αγγλίας) στον ανεπιτυχή αγώνα της να κερδίσει τον θρόνο από τον εξάδελφό της, τον βασιλιά Στέφανο, κατά τη διάρκεια τής Αναρχίας. Μετά τον Ιωάννη, ο τίτλος τού μαρεσάλη (αργότερα κόμη Μάρσαλ) έγινε τιμητικός και κληρονομικός. 

Ο πρώτος γιος τού Ιωάννη ήταν ο Ιωάννης Μάρσαλ (Β΄), ο οποίος κληρονόμησε τη θέση του ως στρατάρχη και τη διατήρησε μέχρι το τέλος του το 1194. Είχε μόνο έναν γνωστό γιο, τον επίσης Ιωάννη Μάρσαλ (Γ΄), αλλά ήταν νόθος, οπότε ο τίτλος πήγε στον αδελφό τού Ιωάννη (Β΄). N. E. Stacy, Feb. 1999, Henry of Blois and the Lordship of Glastonbury. English Historical Review. Η θέση τού στρατάρχη διεκδικήθηκε αργότερα από έναν απόγονο αυτής τής νόθης γραμμής, τον Γουλιέλμο Μάρσαλ, 1ο βαρόνο Μάρσαλ. 

Ο αδελφός τού Ιωάννη (Β΄) ήταν ο γνωστός Γουλιέλμος Μάρσαλ 1ος κόμης τού Πέμπροκ. Διορίστηκε επίσημα στρατάρχης από τον Ριχάρδο Α΄ τον Λεοντόκαρδο. Ο Γουλιέλμος υπηρέτησε πέντε Άγγλους βασιλείς κατά τη διάρκεια τής ζωής του: τον Ερρίκο Β΄, τον Ερρίκο "τον νεαρό βασιλιά", τον Ριχάρδο Α΄ "τον Λεοντόκαρδο", τον Ιωάννη "τον Ακτήμονα" και τον Ερρίκο Γ΄, στον οποίο έγινε αντιβασιλιάς το 1216. Το 1199 έγινε κόμης τού Πέμπροκ, έχοντας νυμφευτεί την Ισαβέλλα ντε Κλερ, 4η κόμισσα τού Πέμπροκ. 

Μετά το τέλος τού Γουλιέλμου το 1219,  οι τίτλοι τού στρατάρχη και τού κόμη τού Πέμπροκ πέρασαν τελικά σε όλους τούς γιους του, καθώς κανένας από αυτούς δεν είχε νόμιμους απογόνους: τον Γουλιέλμο, τον Ριχάρδο, τον Γιλβέρτο, τον Γουόλτερ και τον Άνσελ. Μετά το τέλος τού Άνσελ, ο τίτλος τού κόμη τού Πέμπροκ εξέλειπε (αλλά αναδημιουργήθηκε το 1247) και ο τίτλος τού στρατάρχη δόθηκε στους απογόνους τού συζύγου τής μεγαλύτερης αδελφής του Μωντ, τού Ούγου Μπίγκοντ 3ου κόμη τού Νόρφολκ. Ο νυν δούκας τού Νόρφολκ εξακολουθεί να κατέχει τον τίτλο. 

Ο ιστορικός Μάθιου Πάρις αναφέρεται στην ταχεία εξαφάνιση τής γενεαλογίας των Μάρσαλ σε μία κατάρα, που δόθηκε στην οικογένεια από τον επίσκοπο τού Φερνς, Άλμπιν Ο'Μόλοϋ, μετά από επιβολές που επέβαλε στην επισκοπή του ο Γουλιέλμος Μάρσαλ ο πρεσβύτερος. Ο Πάρις ισχυρίζεται ότι όταν ο Άνσελ και οι αδελφοί του ήταν στην ακμή τους, η μητέρα τους Ισαβέλλα είχε προβλέψει ότι «όλοι θα ήταν κόμητες τής ίδιας κομητείας». 

Έναν άλλο τίτλο τού Γουλιέλμου, κόμης στρατάρχης τής Ιρλανδίας, δεν κατείχαν τα παιδιά του, αλλά ο προαναφερθείς Ιωάννης Μάρσαλ (Γ΄), ο ανιψιός του. Ο τίτλος παρέμεινε σε αυτή τη γραμμή τής οικογένειας, μέχρι το τέλος του Ιωάννη Μάρσαλ 2ου βαρόνου Μάρσαλ, όταν δόθηκε στον σύζυγο τής αδερφής του Χάγουις, στον Ροβέρτο Μόρλεϋ 2ο βαρόνο Μόρλεϋ, απουσία άλλων μελών τού οίκου. 

 Γενεαλογία της Οικογένειας Μάρσαλ 

 Παραπομπές 

 Πηγές 











Κατηγορία:Ευγενείς οικογένειες του Ηνωμένου Βασιλείου
Κατηγορία:Οικογένειες της Μεσαιωνικής Αγγλίας
Κατηγορία:Ιρλανδικές οικογένειες
Κατηγορία:Αγγλονορμανδικές οικογένειες